

 LĒMUMS

Ādažos, Ādažu novadā

2025. gada 30. janvārī **Nr.** **11**

**Par** **zemes ierīcības projekta uzsākšanu zemes vienībai Dālderu ielā 12, Birzniekos**

Ādažu novada pašvaldības dome izskatīja (*vārds, uzvārds*) (*adrese*, e-pasts: *adrese*; turpmāk - Iesniedzējs) 19.11.2024. iesniegumu (reģistrēts 20.11.2024. ar Nr. ĀNP/1-11-1/24/6285) ar lūgumu atļaut izstrādāt zemes ierīcības projektu nekustamā īpašuma “Tiltiņi” ar kadastra Nr. 8044 004 0005 (turpmāk – Īpašums), zemes vienībai Dālderu ielā 12, Birzniekos, Ādažu pag., Ādažu nov., ar kadastra apzīmējumu 80440030141, ar mērķi to sadalīt saskaņā ar pievienoto priekšlikumu.

Izvērtējot pieteikumu un ar to saistītos apstākļus, tika konstatēts:

1. Īpašums ir ierakstīts Ādažu pagasta zemesgrāmatas nodalījumā Nr. 23 un pieder Iesniedzējam. Īpašuma sastāvā, t.sk., ietilpst zemes vienība Dālderu ielā 12, Birzniekos, Ādažu pag., Ādažu nov., ar kadastra apzīmējumu 8044 003 0141, 5.9600 ha platībā. Uz zemes vienības atrodas 6 būves ar kadastra apzīmējumiem 80440030141002, 80440030141003, 80440030141004, 80440030141005, 80440030141006, 80440030141007.
2. Saskaņā ar Ādažu novada teritorijas plānojumu zemes vienība Dālderu ielā 12, Birzniekos, Ādažu pag., Ādažu nov., ar kadastra apzīmējumu 80440030141 atrodas Lauksaimniecības teritorijā (L), kur minimālā jaunizveidojamā zemesgabala platība ir noteikta 2500 m2, Rūpnieciskās apbūves teritorijā (R), kur minimālā jaunizveidojamā zemesgabala platība tiek noteikta pēc funkcionālās nepieciešamības, Transporta infrastruktūras teritorijā (TR), kur minimālā jaunizveidojamā zemesgabala platība tiek noteikta pēc funkcionālās nepieciešamības, kā arī Polderu sateces baseinu teritorijā (TIN11) un Ādažu lidlauka gaisa kuģu pacelšanās/nolaišanās 2 km sektorā (TIN12).
3. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
4. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
5. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 15.01.2025. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma “Tiltiņi”, kadastra Nr. 8044 004 0005, zemes vienībai Dālderu ielā 12, Birzniekos, Ādažu nov., ar kadastra apzīmējumu 8044 003 0141, ar mērķi to sadalīt saskaņā ar pievienoto priekšlikumu.
2. Apstiprināt nosacījumus zemes ierīcības projekta izstrādei (1.pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemesgabala sadalīšanas skice uz 3 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU